CELEX: 32009R1045
Language: sl
Date: 2009-11-04
Title: Uredba Komisije (ES) št. 1045/2009 z dne 4. novembra 2009 o spremembi Uredbe (ES) št. 958/2009 o določanju odstotka sprejetja za izdajo izvoznih dovoljenj, o zavračanju zahtevkov za izvozna dovoljenja in začasni odložitvi vlaganja zahtevkov za izvozna dovoljenja za izvenkvotni sladkor

5.11.2009   
            
            
               SL
            
            
               Uradni list Evropske unije
            
            
               L 289/6
            
         
      UREDBA KOMISIJE (ES) št. 1045/2009
   z dne 4. novembra 2009
   o spremembi Uredbe (ES) št. 958/2009 o določanju odstotka sprejetja za izdajo izvoznih dovoljenj, o zavračanju zahtevkov za izvozna dovoljenja in začasni odložitvi vlaganja zahtevkov za izvozna dovoljenja za izvenkvotni sladkor
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1),
   ob upoštevanju Uredbe Komisije (ES) št. 951/2006 z dne 30. junija 2006 o določitvi podrobnih pravil za izvajanje Uredbe Sveta (ES) št. 318/2006 glede trgovine s tretjimi državami v sektorju sladkorja (2) in zlasti člena 7e v povezavi s členom 9(1) Uredbe,
   ob upoštevanju naslednjega:
   
               (1)
            
            
               V skladu s točko (d) prvega odstavka člena 61 Uredbe (ES) št. 1234/2007 se lahko sladkor, katerega proizvodnja v tržnem letu presega kvoto iz člena 56 navedene uredbe, izvozi le v okviru količinske omejitve, ki jo je treba določiti.
            
         
               (2)
            
            
               Uredba Komisije (ES) št. 274/2009 z dne 2. aprila 2009 o določitvi količinske omejitve za izvoz izvenkvotnega sladkorja in izvenkvotne izoglukoze do konca tržnega leta 2009/2010 (3) je količinsko omejitev določila na 650 000 ton.
            
         
               (3)
            
            
               Količine sladkorja iz zahtevkov za izvozna dovoljenja so presegle navedene količinske omejitve. Zato je Uredba Komisije (ES) št. 958/2009 (4) med 19. oktobrom 2009 in 30. septembrom 2010 začasno ustavila vlaganje zahtevkov za izvozna dovoljenja za izvenkvotni sladkor.
            
         
               (4)
            
            
               S spremembo Uredbe (ES) št. 274/2009, uvedene z Uredbo Komisije (ES) št. 1044/2009 (5), se je količinska omejitev za izvoz izvenkvotnega sladkorja za tržno leto 2009/2010 povečala za 700 000 ton.
            
         
               (5)
            
            
               Ob povečani količinski omejitvi za tržno leto 2009/2010 je vlaganje zahtevkov ponovno mogoče.
            
         
               (6)
            
            
               Uredbo (ES) št. 958/2009 je zato treba ustrezno spremeniti –
            
         SPREJELA NASLEDNJO UREDBO:
   Člen 1
   Odstavek 3 člena 1 Uredbe (ES) št. 958/2009 se črta.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. novembra 2009
      
         
            Za Komisijo
         
         Jean-Luc DEMARTY
         
         
            Generalni direktor za kmetijstvo in razvoj podeželja
         
      
   
   
      (1)  UL L 299, 16.11.2007, str. 1.
   
      (2)  UL L 178, 1.7.2006, str. 24.
   
      (3)  UL L 91, 3.4.2009, str. 16.
   
      (4)  UL L 270, 15.10.2009, str. 5.
   
      (5)  Glej stran 5 tega Uradnega lista.